Kokkuvõttes on edukas politseiteenus tänapäeval otseses seoses legitiimsuse ja usaldusega. Vaja on kummutada müüt, et see, mida politsei tegelikult teeb, erineb sellest, mida inimesed arvavad, et ta teeb (Cockcroft 2007, 88). Avalikkuse positiivne suhtumine aitab politseil tõhusamalt tegutseda. Kui inimesed politseid usaldavad, teatavad nad kergemini õiguserikkumistest ning aitavad neid lahendada. Seega peab politsei oma tööd tehes appi võtma usalduse (Kääriäinen 2008, 144).